OpenLLM-France/wikimedia huggingface dataset:
# Eraikin

    Artikulu hau gizakiak sortutako objektu konplexuari buruzkoa da; jarduera ekonomikoa gaitzat duena beste hau da: «Eraikuntza»
Eraikina gizakiak sortutako objektu konplexua da, etengabe lurrera lotzen dena eta inguru fisikoan aldaketaren bat suposatzen duena.
Eraikin bat euri uretatik pertsona bat babesten duen geruza bat bezain sinplea izan daiteke, edo aire korronte, argi, bakterien mugimendu, presio, pertsonen mugimendua eta beste hainbat gauza erregulatu ditzakeen ospitale bat bezain konplexua.

## Eraikinen formak

* “Zela” oina karratua eta erregularra denean.
* “Errotonda” oina zirkularra denean.
* “Poligonoa” oina poligonala denean.
* “Prostiloa” aurrealdean portikoa duenean.
* “Anfiprostilo” portikoa bai aurrealde bai atzealdean duenean.
* “Periptero” portikoz inguratua dagoenean.
* “Pabilioia” beste eraikin batekiko bigarren mailakoa denean.

## Kanpo estekak

* Datuak: Q41176
* Multimedia: Buildings / Q41176
# Estilo (botanika)

Estiloa hostoen morfologian, pistiloaren goialdeko zati mehea da, estigma bat edo gehiagotan bukatuta egoten dena.

## Kanpo estekak

* Datuak: Q65216412
# Estilografo

Estilografoa tinta-karga bat duen marrazteko tresna da, hainbat lodieratako punta izan dezakeena. Diseinu berezia du arkitekturan eta doitasunezko marrazketan erabiltzeko.

## Kanpo estekak

* Datuak: Q1420532
* Multimedia: Technical pens / Q1420532
# Estilo-liburu

Estilo-liburua edo estilo eskuliburua testuak hizkuntza batean era egokian idazteko irizpide eta aholkuak zehazten dituzten argitalpenak dira. Zuzen nola idatzi azaltzen duten gramatika-liburuen osagarritzat har daitezke; batzuetan, ordea, gramatikek heltzen ez dizkieten gaietan ere zuzen idazteko irizpideak ere ematen dituzte. Hizkuntzaren hedatzaile diren erakundeek plazaratzen dituzte gehienetan, hala nola hedabide eta administrazio publikoek. Estilo-liburuak orokorrak nahiz arlo jakin batei buruzkoak izan daitezke, hala nola kazetaritzan edo arlo teknikoan jarduteko.

## Bibliografia

* Xabier ALBERDI LARIZGOITIA; Ibon SARASOLA ERRAZKIN: Euskal estilo libururantz. Gramatika, estiloa eta hiztegia. EHU. 2001.
* Basterretxea Polo, Jose Inazio; Pastor González, Jose Mari; Aiestaran, Alazne. Kazeta-idazkera: arauak eta estiloa hitzen jokoan. Udako Euskal Unibertsitatea. Bilbo. 2013. ISBN: 978-84-8438-448-9.
* EUSKALTZAINDIA (2018) Euskara Batuaren Eskuliburua (EBE). 'Euskara Batuaren Eskuliburua (EBE).
* EZEIZA, J; ALDEZABAL, I., ELORDUI, A., ZABALA, I., UGARTEBURU, I., ELOSEGI, K. (2010) PREST: Unibertsitateko komunikazio-gaitasunen eskuliburua. EHUko Euskara Errektoreordetzaren sareko argitalpena: PREST: Unibertsitateko komunikazio-gaitasunen eskuliburua.
* ETXEBARRIA, J.R. (2011) Zientzia eta teknikako euskara arautzeko gomendioak. EIMAren estilo-liburua Zientzia - Estilo-liburua.
* IVAPek estilo liburuak eta estilo-liburuen laburpenak argitara eman ditu.

## Erreferentziak

* ↑ Etxebarria Bilbao, Jose Ramon. (2014). Komunikazioa euskaraz ingeniaritzan. , 97-98 or..
* ↑ Basterretxea Polo, Jose Inazio, 1959-. (2013). Kazeta-Idazkera : arauak eta estiloa hitzen jokoan. Udako Euskal Unibertsitatea ISBN 9788484384489. PMC 890293333. (Noiz kontsultatua: 2019-05-22).
* ↑ «IVAP - Hizkuntza Baliabideak Sarean» sites.google.com (Noiz kontsultatua: 2019-05-22).

## Ikus, gainera

* Ortotipografia
* Wikipedia: Estilo gida

## Kanpo estekak

* Azpidazki: idaz-estiloa.
* Berria.eus Estilo liburua.
* EHULKUren aholku guztiak (ordena kronologikoan).
* Ehureka aholkuak.
* EIMA estilo-liburuak:
      * Ortotipografia.
      * Joxe Ramon Zubimendi. Ortotipografia.
      * Kalko okerrak.
      * Onomastika.
      * Izen-zerrendak.
      * Morfosintaxiaren inguruko zalantzak eta argibideak.
      * Zientzia eta teknikako euskara arautzeko gomendioak.
      * EIMA: Zientzia eta teknikako euskara arautzeko gomendioak.
      * Letra larriak erabiltzeko irizpideak.
      * Estandarizatu gabeko solasak nola eman ikasliburuetan.
      * Puntuazioa.
      * Ahoskera.
* Estilo-liburuak.
* IVAP-eko estilo-liburua.
* Asier Larrinaga Larrazabal, Albiste testu bikainak. Irratia eta telebistarako eskuliburua., EITB. Bilbo. 2013.
# Estilo (argipena)

Estilo hitzak literatura eta arteetan artista, eskola edo garai bateko bate lanen ezaugarrien multzoa da. Hedaduraz, jokabide mota edo jarduera bat burutzeko modua ere adierazten ditu (kirolari baten estiloa edo janzkera-estiloa). Hitzak erabilera zenbait ditu:
* literatura, estiloa, narrazioa, pertsonaiak, tonua, erregistroa, puntuazioa eta beste ezaugarriak biltzen dituena;
* artean, estiloa;
* janzkera-estiloa edo moda.
# Estilo (literatura)

Literatura sorkuntza esparruan edo semiotikaren testuinguruan idazlearen estiloaz hitz egiten da, pertsona jakin batek darabilen idazkerak izendatzeko, idazteko moldeak izendatzeko.
Ahozko hizkuntzan, honen paraleloa izango litzateke idiolektoa, baina idatziz, normalean, egileek hiztun arruntek erabiltzen dituzten baino erregistro askoz gehiago eta askotarikoagoak izan ohi dituzte.

## Ikus, gainera

* Idiolekto.

## Kanpo estekak

* Datuak: Q65216415
# Estilo arkitektoniko

Arkitektura estiloa edo estilo arkitektonikoa eraikuntza baten joera artistikoa identifikatzen duten ezaugarrien multzoa da. Arkitekturaren historian, eraikin edo eraikuntza bat historikoki identifikagarri egiteko erabiltzen dira estilo arkitektonikoak.
Estiloen sailkapena definitzeko, hainbat elementu aintzat hartzen dira, hala nola elementu arkitektonikoen formak, eraikuntza-metodoa, erabilitako eraikuntza-materialak, baliatutako koloreak, barne-antolakuntza edo eskualdeko izaera.
Arkitektura gehiena denboran zehar aldatzen joan den estiloen kronologiaren arabera sailka daiteke, moda aldakorrak, sinesmenak eta erlijioak islatuz, edo estilo berria posible egiten duten ideia, teknologia edo material berrien agerpena islatuz.

## Kontzeptuaren historia

XIX. mendean, artearen historia hasiberrian, ikerlarien kezka nagusi bat izan zen arkitektura lanak garaika sailkatzeko eskemak eraikitzea. Estiloen teoria zabalari buruz alemanezko idazle eta ikerlariak izan ziren, horien artean Carl Friedrich von Rumohr, Gottfried Semper eta Alois Riegl, bere 1893ko Stilfragen lanarekin, eta XX. mendean eztabaidak aurrera jarraitu zuen, besteak beste, Heinrich Wölfflin eta Paul Frankl adituekin.
Paul Jacobsthal eta Josef Strzygowski historialariek, besteak beste, Rieglen teoriak jarraitu zituzten, eta eskema handiak proposatu zituzten denboran eta espazioan zehar estilo-elementuen transmisioa arakatzen zituztenak. Artearen historia mota honi formalismo deritzo, artearen figurak eta formak aztertzen baititu.
Semper, Wölfflin eta Frankl, eta geroago Ackerman, «erromaniko» eta «gotiko» hitzak sortzen lagundu zuten, hasieran arkitektura estiloak deskribatzeko. Bi estiloen arteko aldaketa askoz argiagoa eta definitzeko errazagoa zen, besteak beste, arkitekturan estiloa errepikatzea errazagoa delako, arau batzuei jarraituz, pintura bezalako beste arte figuratibo batzuetan baino. Horregatik, hasiera batean arkitektura-aldiak deskribatzeko sortutako termino asko, gerora, ikusizko arteen beste arlo batzuetan aplikatu ziren askotan, eta, gero, baita musikan, literaturan eta kultura orokorrean ere.

## Erreferentziak

* ↑ Estilo arkitektoniko agertzen da Eskalterm-en: Hiztegi terminologikoa (2003)
* ↑ (Ingelesez)Elkins, James, "Style" in Grove Art Online, Oxford Art Online, Oxford University Press, (noiz kontsultatua:2013-03-06), subscriber esteka

## Ikus, gainera

* Artearen historia
* Arkitekturaren historia

## Kanpo estekak

* Artearen teoria eta historia - oinarrizko kontzeptuak - apunteak Unibertsitatea.net webgunean (noiz kontsultatua: 2022-1-16)
* Datuak: Q32880
* Multimedia: Architecture by style / Q32880
# Estill konderria (Kentucky)

Estill konderria (ingelesez: Estill County) Kentuckyko konderri bat da, Ameriketako Estatu Batuetan. Hiriburua Irvine da. 2010eko zentsuaren arabera 14.672 biztanle zituen, Estill kilometro koadroko azaleran.

## Geografia

Estill konderriak 662,03 kilometro koadro ditu. Horietatik 6,56 ura dira. Beste 655,47 lurra dira. Biztanleria dentsitatea 22,16 da.

## Demografia

2010eko zentsoan bizi ziren 14.672 pertsonetatik 14.508 txuriak edo hispanoak dira. Horietatik hispano edo latino kategorian 101 dira. 28 beltzak edo afroamerikarrak. 30 amerikar natiboak ziren eta 0 Hawaii edo Pazifikoko irletako natiboak. 14 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 85 pertsonek kokatzen zuten.

### Biztanleria piramidea
## Kanpo estekak

* Datuak: Q486071
* Multimedia: Estill County, Kentucky / Q486071
# Estilo-proba (igeriketa)

Estilo proba (ingelesez: medley) kirol lehiaketetarako araututa dauden lau igeriketa estiloak batzen dituen proba bat da.

## Probak
### Ordena

Bakarkako proban, ordena hau da:
* Tximeleta
* Bizkarra
* Bularra
* Crawla
Erreleboetan, igerilari bakoitzak estilo bat egiten du, orden honetan:
* Bizkarra
* Bularra
* Tximeleta
* Crawla

### Bakarkako distantziak

* 100 m: 25 m estilo bakoitzean. Proba hau 25 metroko igerilekuetan soilik egin daitekeenez, ez da olinpikoa.
* 200 m: 50 m estilo bakoitzean.
* 400 m: 100 m estilo bakoitzean.

### Erreleboetako distantziak

* 4 x 100 m

## Kanpo estekak

* Datuak: Q657196
* Multimedia: Medley swimming / Q657196
# Erskine zubia

Erskine zubia (ingelesez: Erskine Bridge) Eskoziako hego-ekialdean dagoen Clyde ibaia zeharkatzen duen tirante-zubia da. Erskine (Renfrewshire) eta Old Kilpatrick (Mendebaldeko Dunbartonshire) lotzen ditu.
Clyde ibaiaren ibilbidean dauden zubi guztien artean azkenengoa denez itsasontzi trafiko handia dago eta horregatik 45 metrotako garaiera dauka. Hasiera batean ordainsaria zeukan baina 2006ko martxotik aurrera doan pasa daiteke.

## Kanpo estekak

* Datuak: Q5395818
* Multimedia: Erskine Bridge / Q5395818
# Erstfeld

Erstfeld Suitzako udalerria da. Uri kantonamenduan dago. 2014an 3,787 biztanle zituen 59,09 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69642
* Multimedia: Erstfeld / Q69642
Attinghausen Silenen Wassen Gurtnellen Schattdorf
# Erskine

Erskine, Eskoziako gaeleraz: Arasgain eta eskozieraz: Erskin, Eskoziako udalerri bat da, Renfrewshire konderrian.

## Kanpo estekak

* Datuak: Q1010175
* Multimedia: Erskine / Q1010175
# Erskine (Minnesota)

Erskine Minnesotako hiri bat da. Polk konderrian kokatua dago. 2010ean 503 biztanle zituen, 1,75 kilometro koadrotan banatuta.

## Ikus, gainera

* Polk konderria

## Kanpo estekak

* Datuak: Q2230909
* Multimedia: Erskine, Minnesota / Q2230909
# Erskine Caldwell

Erskine Caldwell (Coweta Country, Georgia, 1903ko abenduaren 17a - Paradise Valley, Arizona, 1987ko apirilaren 11) Estatu Batuetako eleberrigilea izan zen.
Hainbat lanbidetan jardun ondoren, kazetaritzan hasi zen 1930. urtean. 1932an ospea heldu zitzaion Tobacco road (Tabakoaren bidea) lanarekin, (zinemara John Fordek eramana 1941ean), Estatu Batuetako hegoaldeko estatuetako zuri eta beltz pobreen bizimodua islatzen duen obra. Hegoaldeko nekazarien eta burdingintzako langileen bizimodu gogorra azaldu zuen bere lanetan: God´s little acre (1937, Hilerri txikia), Trouble in July (1940, Borroka uztailean), The last night of summer (1963, Udako azken gaua). 1951. urtean autobiografia argitaratu zuen Call it experience liburuan. Margaret Bourke-White haren emaztea zen argazkilari ospetsuarekin batera You Have Seen Their Faces, Estatu Batuetako ekonomia krisialdian (1929-1936) laborariek bizi izan zuten miseriari buruzko erreportajea egin zuen 1937an. Era berean, American Folkways Estatu Batuetako lurraldeei eta hainbat kulturei buruzko liburu-bilduma prestatu zuen (25 liburu, 1945-1955).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310464
* Multimedia: Erskine Caldwell / Q310464
# Erskine Hamilton Childers

Erskine Hamilton Childers (Westminster, Londres, 1905eko abenduaren 11 – Phibsboro, Dublin, 1974ko azaroaren 17a) irlandar politikaria izan zen. Irlandako Errepublikako 4. lehendakaria izan zen 1973tik 1974ra.
Aita, Robert Erskine Childers, Irlandako Gerra Zibilean exekutatua izan zen. Londresen jaioa, haren familiarekin Wicklow konderrian bizi izan zen Lehen Mundu Gerraren ondoren.
Childers Cambridgeko Unibertsitatean aritu zen eta Parisera joan zen lanera. Eamon de Valerak bere Irish Press egunkarian lan egiteko eskatu zion Dublini. Fianna Fáil alderdiko kidea izan zen eta 1938an diputatu hautatu zuten. Dáil Éireanneko kide izan zen 1973 arte. Ondoren, Lurraldeko (1957-59), Posta eta Telegrafoko (1951-1954; 1966-1969), Garraioko (1959-1969) eta Osasuneko (1969-1973) ministro izan zen. 1969tik 1973ra Tánaiste izan zen.
1973an presidentetzarako hauteskundeetara aurkeztu zen eta ez zen faboritoa, Ingalaterran jaio izana eta erlijio protestantea aurkako faktoreak baitzituen. Hala ere, botoen % 52rekin Tom O'Higgins garaitu zuen. Hamabost hilabetez karguan egon ondoren hil zen, agintaldia amaitu aurretik.

## Kanpo estekak

* Datuak: Q356450
* Multimedia: Erskine Hamilton Childers / Q356450
# Erstein kantonamendua

Erstein kantonamendua Frantziako kantonamendu bat da. Rhin Beherea departamenduan dago, Ekialde Handia eskualdean. Guztira 28 udalerri ditu eta Erstein da bere hiriburua.

## Kanpo estekak

* Datuak: Q1398631
# Ersigen

Ersigen Suitzako udalerria da. Berna kantonamenduan dago, Emmental barruti administratiboa barrutian. 2014an 2,066 biztanle zituen 8,72 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67636
* Multimedia: Ersigen / Q67636
Utzenstorf Koppigen
# Entregatze-agindu

Bidalketa-agindua edo entregatze-agindua kontsignatario baten dokumentua da. Dokumentu honen bidez, jabe batek edo bere agenteak salgaiak garraiatzeko agindua ematen du. Oro har, idatzizko eskaerari esker, salgaiak zuzenean biltegira, garraiolarira edo ohiko merkataritza-gaietan biltegiko ordainagiriak edo ontziratze-fakturak jasotzen dituen beste pertsona batengana eraman daitezke.
Merkataritza Kode Uniformearen arabera (Uniform Commercial Code, UCC), entrega-agindu batek hau adierazten du: "ondasunen jabe batek ondasunen jabe den pertsona bati emandako agindua (garraiolariari edo biltegiratzeari dagokiona), ordenaren arabera izendatutako pertsona bati salgaiak entregatzeko pertsona horri zuzentzen zaiona.

## Ikus hauek ere
### Jaulkitzaile

Jaulkipena egiten duen pertsona edo erakundea.

### Garraio-kudeatzaile

Salgaiak garraiatzeko behar diren izapide administratiboak eta logistikoak egiteaz arduratzen den pertsona fisikoa edo juridikoa; bereziki, portuetan eta aireportuetan aritzen da.

### Titulu (jabetza)
## Erreferentziak

* ↑ Müller, Wolfgang. (1995). Das U.S.-amerikanische Leasingrecht nach Art. 2A Uniform Commercial Code. doi:10.1007/978-3-322-92406-3. (Noiz kontsultatua: 2020-11-12).

## Kanpo-loturak

https://web.archive.org/web/20201028024655/https://dailylogistic.com/logistics-jargon/
# Entremont barrutia

Entremont barrutia Valais kantonamenduan dagoen Suitzako barrutia da. Bere hiriburua Sembrancher da. 633.2 kilometro koadroko azalera du eta 14.984 biztanle.

## Mugakideak

Script error: The function "formatStatements" does not exist.

## Udalerriak

Bagnes Bourg-Saint-Pierre Liddes Orsières Sembrancher Vollèges

## Kanpo estekak

* Datuak: Q660495
* Multimedia: Entremont District / Q660495
# Entrelacs (Quebec)

Entrelacs Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen Matawinie konderriko eskualde udalerria da.. 2011ko zentsoaren arabera 906 biztanle zituen 48.06 kilometro koadroko azaleran.

## Kanpo estekak

* Datuak: Q3055227
* Multimedia: Entrelacs, Quebec / Q3055227
# Entremes

    Ez nahasi zizka-mizkekin.
Entremesa (gaztelaniaz: entremés) ekitaldi bateko antzezlan komiko bat da, bertsoz edo prosaz idatzia. Lope de Ruedak sortua, Espainiako antzerki klasikoko komedietako lehen eta bigarren emanaldien artean antzeztu ohi zuten. Bere hasieran, bere argumentua nagusiarekin bat egiten zuen, atseden edo interludio komiko gisa. Gero, bere izaera propio garatu zuen.
Bere urrezko aroa XVI. mendearen bigarren erditik XVII. mendearen erdialdera arte iraun zuen. Miguel de Cervantes, Luis Quiñones de Benavente eta Francisco de Quevedo dira orduko egilerik nabarmenenak.

## Erreferentziak

* ↑ Euskalterm: [Hiztegi terminologikoa] [2003] eta Elhuyar Hiztegia
* ↑ Eugenio Asensio, Itinerario del entremés. desde Lope de Rueda a Quiñones de Benavente. Con cinco entremeses inéditos de D. Francisco de Quevedo. Madril: Gredos, 1971

## Kanpo estekak

* Datuak: Q1345152
# Entrena

Entrena Errioxako udalerria da, 2008ean 1.451 biztanle zituena.

## Festak

* San Blas, otsailaren 3an.
* San Kristobal, Uztailaren 10a.

## Kanpo estekak

* (Gaztelaniaz) Entrenako Udalaren webgunea
* Datuak: Q23535
* Multimedia: Entrena / Q23535
# Eskema (argipena)

Eskema zerbaiten egituraren irudikapen sinplea da. Terminoak erabilera zenbait ditu:
* eskema elektrikoa, zirkuitu elektriko baten irudikapena;
* kiroletan, joko-eskema, jokalariak zelaian kokatu eta mugitzeko plan orokorra;
* informatikan, datu-base eskema;
* psikologia, gorputz-eskema, norberaren gorputza ezagutza eta irudikapena.
* eskema hezkuntzan oso ohikoa den testu mota bat da, normalean erreferentzia egiten dio beste testu bati eta erreferentziazko testuaren informazioa ahalik eta elementu gutxienekin ematen saiatzen da, erreferentziazko testuaren elementurik garrantzitsuenak nabarmenduz eta haien artean dagoen harremana nola edo hala azalduz.

## Ikus, gainera

* Diagrama
* Kontzeptu mapa
* Krokis

## Kanpo estekak

* Datuak: Q2233315
# Eskerregite eguneko bisitaria

Eskerregite eguneko bisitaria (ingelesezko jatorrizko izenburua: The Thanksgiving Visitor) Truman Capoteren narrazioa da, 1968an argitara emandakoa. Ume bati beste batek eragindako jazarpena (bullying) eta hark asmatutako mendekua du kontagai.

## Haria

Oharra: Atal honek istorio osoa edo amaiera argitzen du.
Buddyk hamar urte ditu eta egunero eskolarako bidean herriko beste gaztetxo batek, Odd Hendersonek, jazarri egiten du, jipoitu eta iraindu. Buddyren izekok, Sook andereñoak, egoera bideratu nahian, Eskerregite egunean Odd etxera gonbidatuko du.

## Euskarazko bertsioa

Capote, Truman. Eskerregite eguneko bisitaria. Itzultzailea: Iñaki Iñurrieta. Literatura Unibertsala Bilduma, 10. zenbakia. Ibaizabal, 1991. 63 orr. ISBN 84-7992-044-0. Liburuaren fitxa

## Kanpo estekak

* Datuak: Q7768615
# Eskeletoen Kosta

Eskeletoen Kosta (ingelesez: Skeleton Coast; alemanez: Skelettküste) iparraldeko Namibiako eta hegoaldeko Angolako kostalde-eremua da, nahiz eta batzutan Namib basamortuaren kostalde osoa izendatzeko ere izena erabili. Benguelako itsaslasterrak ia beti laino zerratu bat (angolarrek cassimbo deitua) sortzen du. Beti lurretik itsasora jotzen duen haizeak surf egiteko leku apropos bilakatu du.

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .

## Kanpo estekak

* Datuak: Q1135237
* Multimedia: Skeleton Coast / Q1135237
# Esker

Esker bat gailur luze, estu eta bihurgunetsua da, batez ere hareaz eta legarrez osatua, nahiz eta, bere eraketaren amaieran, tamaina guztietako sedimentuekin osatzen den esker hori, tontor luzanga homogeneoagoa eginez. Gailur horiek glaziarretako ura eramaten duten ibaiek metatzen dituzte, eta, normalean, izotz-masa glaziar baten azpian egoten dira. Ura eroateko gaitasuna izotzarena baino askoz txikiagoa denez, glaziarra desagertzean erliebea alderantzikatuta geratzen da, eta antzinako ur-ibaia da esker bera osatzen duena, eta antzinako ibaiertzak deprimituta geratu dira, glaziar zaharra osatzen zuen izotzaren pisuaren eta higaduraren eraginez.

## Kanpo estekak

* Datuak: Q332784
* Multimedia: Esker / Q332784
# Eskerika

Eskerika Morga udalerriko auzoa da. 2008ko urtarrilaren 1eko erroldaren arabera, 57 biztanle ditu.

## Demografia eta biztanleria

Eskerikako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 49 | 46 | 47 | 56 | 56 | 52 | 54 | 56 | 57 |

## Ikus, gainera

* Morga

## Kanpo estekak

* Datuak: Q12257199
# Eskema (hezkuntza)

Eskema hezkuntzan oso ohikoa den testu mota bat da, normalean erreferentzia egiten dio beste testu bati eta erreferentziazko testuaren informazioa ahalik eta elementu gutxienekin ematen saiatzen da. Erreferentziazko testuaren elementurik garrantzitsuenak nabarmendu egiten dira eskeman eta elementu horien artean dagoen harremana nola edo hala irudikatzen da.
Eskemetan, ohikoak izaten dira, letrekin batera, beste baliabide grafiko batzuk, geziak, lerroak, koadroak, koloreak...

## Ikus, gainera

* Laburpena.
* Buru mapa.

## Kanpo estekak

* Datuak: Q97205889
# Esker Ematearen eguna

Esker Ematearen eguna (ingelesez: Thanksgiving; frantsesez: Action de grâce) Estatu Batuetako eta Kanadako jaiegun tradizionala da. Ameriketako Estatu Batuetako Esker Ematearen eguna azaroaren laugarren ostegunean ospatzen dute; eta Kanadakoa, azaroaren bigarren astelehenean. Ohikoa da eguna ospatzeko familiakoekin eta adiskideekin afaria egitea. Jatorri erlijiosoa duen arren, egun jaiegun sekulartzat hartzen dute.
Ipar Amerikan ospaturiko lehenengo Esker Ematearen egunak europar eta amerindiar ohituretan oinarritutako Uzta Jaialdiak zituzten aitzindariak.

## Erreferentziak

* ↑ (Ingelesez) Encyclopædia Britannica. .
* ↑ Morill, Ann. (2009). Thanksgiving and Other Harvest Festivals. Infobase Publishing, 28 or. ISBN 1-60413-096-2..

## Kanpo estekak

* Datuak: Q13959
* Multimedia: Thanksgiving / Q13959
# Estrategeion

Estrategeiona, Atenasko agoran dagoen trapezoide formako eraikin bat da. Froga argigarririk gabe, strategosentzako biltzar leku bezala erabiltzen zela uste da.
Borrokarien omenezko zenbait idazkun aurkitu dira agoraren hegomendebaldean, Estrategeionak handik gertu egon behar zuela iradokitzen zuena.
Erabateko ziurtasunik ez dagoen arren, hain zuzen ere toki horretan dagoen K. a. V. mendeko eraikin baten hondakinak, Estrategeionarenak bezala identifikatuak izan daitezke.
Duela ia 2700 urte datatuak dauden bi antzinako hilobiren gainean eraikia izan zen, eta seinale arkeologikoek, Strategos izeneko heroiaren omenezko gurtza heroiko baten presentzia adierazten dute, beranduago, Strategos izena, atenastar jeneralentzako titulu bezala erabili zelarik.
Hamar strategoiek (Perikles, Aristides, Temistokles, Kleon, Altzibiades eta Nizias bezalako pertsonaia ezagunak), urte beterako aukeratuak zirenak, tribu bakoitzeko bana, hemen eztabaidatzen zuten, eta finantza eta barne eta kanpo politikari buruzko erabakiak hartzen zituzten.

## Kanpo estekak

* Datuak: Q3082673
* Multimedia: Strategeion / Q3082673
# Estrategia bideo-joko

Estrategia bideo-jokoak jokalariak maniobrak egiteko plangintza- eta pentsamendu-trebetasunak praktikan jartzea eskatzen duten bideo-jokoak dira, garaipena lortzeko hainbat motatako baliabideak kudeatuz (materialak, giza baliabideak, militarrak...). Estrategiazko bideo-joko gehienetan "jokalariari munduaren ikuspegi absolutua ematen zaio, zeharka bere esku dauden unitateak kontrolatuz". "Estrategia-bideojokoen jatorria oso lotuta dago hurbileko lehengusuekin, estrategia mahaiko jokoekin".
Genero horretako bideo-joko askok beste genero batzuekin ezaugarriak partekatzen dituzte, neurri handiagoan edo txikiagoan. Hala gertatzen da, adibidez, MOBA eta rol bideo-jokoekin, edo eraikuntza eta kudeaketa bideo-jokoekin.

## Erreferentziak

* 1 2 (Ingelesez) Rollings, Andrew; Adams, Ernest. (2003). Andrew Rollings and Ernest Adams on Game Design. New Riders Publishing, 321-345 or. ISBN 1592730019..

## Kanpo estekak

* Datuak: Q472055
* Multimedia: Strategy video games / Q472055